(Formáli)
(Samúræ-drengurinn og höfuðlausi forfaðirinn)
Fyrir 10 öldum síðan fyrir hlýðnitímann
gengu hundar lausir og merktu sér svæði.
Til þess að stækka ríki sitt
lýsti hin kattaunnandi Kobayashi-ætt yfir stríði
og réðst með herafla gegn grunlausum fjórfætlingunum.
Kvöldið fyrir gereyðingu hundanna
sýndi bardagadrengur umsetnu hundunum samúð
og sveik tegund sína.
Hann hjó höfuðið af höfuðpaur Kobayashi-ættarinnar
og hét við sverð sitt með þessari stríðshæku:
Ég sný baki
við mannkyninu!
Frostrósir á gluggarúðu.
Hann varð síðar þekktur sem Samúræ-goðsagnardrengur.
Við lok blóðuga hundastríðsins
urðu sigraðir rakkarnir varnarlaus gæludýr,
tamin, beygð, lítilsvirt.
En þeir lifðu af og margfölduðust.
En Kobayashi-ættin fyrirgaf aldrei sigruðu hundunum.
(Enga hunda)
TIL ÁHORFANDA:
Menn í sögunni tala bara móðurmál sitt
(stundum þýtt af tvítyngdum túlki,
erlendum skiptinema eða raftæki.)
Allt gelt hefur verið þýtt.
Japanseyjar eftir 20 ár.
Hinn háttvirti Kenji Kobayashi (6. tímabil í embætti)
Fjölgun hunda er orðin faraldur.
Trýnasótt breiðist hratt út í Megasaki-borg.
Ský af sýktum flóm, ormum, blóðmítlum og lúsum
ógna borgarlífinu.
Hætta er á að hundaflensa berist milli tegunda
og verði sjúkdómur manna.
Á sérstökum miðnæturfundi í ráðhúsinu
gefur Kobayashi borgarstjóri út
neyðarskipun um skyndisóttkví:
Brottflutning og varðhald allra tegunda bæði flækinga og taminna.
Samkvæmt opinberri tilskipun fara hundar í útlegð á Sorpeyju.
HUNDAR VERÐI ÚTLÆGIR.
Björgum Megasaki-borg í Uni-héraði!
Hundaeyjan.
Réttarkerfi okkar leyfir: SÉRATKVÆÐI.
Virðingu.
(Frambjóðandi vísindaflokksins: Watanabe prófessor)
Það er rangt gagnvart hundunum.
Lausn Kobayashis er grimmileg og óvísindaleg.
(Nelson opinber túlkur)
Í þúsund ár hafa þessi þrautgóðu dýr elskað okkur,
þjónað okkur og verndað.
Eigum við að yfirgefa þau nú þegar þörf þeirra er mest?
Bylgja af múgæsingi gegn hundum hefur skert dómgreind okkar.
Ég þarf hálft ár fyrir sermisbóluefni.
Það er alveg að takast.
Hundaflensu verður útrýmt. Trýnasótt yfirunnin.
(Gegn hundum)
Fjölgun hunda verður aftur viðunandi
og án fjöldavönunar!
NÁMSMENN MEÐ HUNDUM
Hvað varð um besta vin mannsins?
TÚLKUNARKLEFI: BEIN ÚTSENDING
Nei, nei!
Mannfjöldinn krefst staðfestingar
og samþykkis tillögu borgarstjórans.
Til að sýna samstöðu
kallar Kobayashi til flugumann sinn, Major-Domo
til að láta lífvarðarhundinn á heimili borgarstjórans,
Spots Kobayashi,
í umsjá nefndar til fækkunar hunda.
(Snati)
Spots verður fyrsti hundurinn sem gerður verður útlægur.
(SORPEYJARTILSKIPUN)
Sex mánuðum síðar.
VARIST HUNDA LENDING BÖNNUÐ
Hópar fyrrverandi heimilishunda ráfa sjúkir og hungraðir
innan um óþverrann á haugunum snuðrandi eftir æti.
Allir með tölu eru sýktir af hundaflensu.
Heilkenni: Þyngdartap, svimi,
skyndimók, svefnleysi
og öfgafull árásarhneigð.
Þrír fjórðu þeirra sýna fyrstu merki um trýnasótt:
Háan hita, lágan blóðþrýsting,
miklar geðsveiflur og rykkjótta neföndun.
Útlægu hundarnir verða máttfarnir, daprir og reiðir.
Örvæntingarfullir.
Bíðum við.
Áður en við rífum hverja aðra í tætlur
eins og brjálæðingar,
opnum pokann og sjáum hvað er í honum.
Það er kannski ekki þess virði.
Hvað segið þið? -Ég veit ekki.
Kannski.
Þá það.
Úldinn eplakjarni, tvö ormétin bananahýði,
mygluð hrískaka, þurr pækill,
dós með sardínubeinum, eggjaskurn,
gömul, kramin innyfli þakin möðkum...
Það er þess virði.
Hunskist burt og komið ekki aftur.
Æ, Igor, hann beit af þér eyrað.
Ég kem ekki niður meira af þessu sorpi.
Sammála. -Sama segi ég.
Áður svaf ég á baunapoka úr gæru
upp við rafmagnsofn.
Það er mitt svæði. Ég er heimilishundur.
Ég lék í 22 auglýsingum fyrir Seppaglás fóður.
Sjáið mig núna. Ég fengi ekki áheyrn.
Ég var lukkudýr ósigrandi hafnaboltaliðs.
Ég tapaði gleðinni. Ég er niðurdrepandi.
Ég vil bara það sem ég er vanur:
Heilbrigt mataræði, snyrtingu og árlega læknisskoðun.
Ég held ég gefist upp.
Núna strax? -Já.
Það er engin framtíð á Sorpeyju.
Þið vitið hvað er sagt um Buster.
Minntu mig á það.
Hver er Buster? -Bróðir minn úr öðru goti.
Hvað kom fyrir hann? -Sjálfsmyrtur.
Hengdi sig í eigin ól.
Ja hérna.
Ég vil húsbónda minn.
Mér verður flökurt.
Ég hef séð ketti með meiri hugdirfsku.
Hættið að sleikja sárin!
Svangur? Dreptu eitthvað og éttu það.
Veikur? Fáðu þér langan dúr.
Kalt? Grafðu holu og skríddu niður í hana.
Hér gefst enginn upp, gleymdu því aldrei.
Þú ert Rex!
Þú ert King!
Þú ert Duke!
Þú ert Boss!
Ég er Chief.
Við erum ósigrandi forystuhundar.
Þið talið eins og hlýðin gæludýr.
Þú skilur það ekki. Hvernig ætti annað að vera? Þú ert...
Segðu það. Já, ég er flækingshundur.
MÚSKAT
Hvernig heldur hún feldinum hreinum? Það er ekkert sjampó á eyjunni.
Hafið þið ekki heyrt hvað er sagt um þau Felix?
Hvað er sagt? -Felix?
Hvað gerðist? -Þau pöruðu sig.
Hver er Felix aftur?
Allar þær sætu, þær eru aldrei á lóðaríi.
Þessi smávél flýgur út á hlið.
Það er rétt. -Rólega.
Hækka sig. -Hann missir væng.
Fyrsti hluti: "Litli flugstjórinn."
Lítill gaur. Lítið kjöt á beinunum. -Er hann dauður?
Svo er að sjá. -Ég hef spurningu.
Étum við hann eða er þetta björgun?
Við vitum það ekki enn. -Enginn étur hann.
Ekki einu sinni líkið. Hundar éta ekki húsbændur.
Þú ert ekki leiðtogi. Kjósum um það.
Þeir sem ekki vilja éta litla flugstjórann segi, já.
Já. -Nei.
Byrjum á byrjuninni.
Opnum hjálminn svo hann geti andað
og reynum svo að fjarlægja
stálflísina úr höfðinu á honum.
Líst ykkur vel á það? -Já, einmitt.
Spots! Spots!
Við skiljum það. Þú leitar að hundinum þínum, Spots.
Þekkir nokkur hann? -Nei.
Við fyrirspurnum
varðandi meint hvarf Ataris skjólstæðings síns,
veitir Kobayashi engin svör
og biður fréttamenn að virða einkalíf heimilis síns.
Atari sem er 12 ára sást síðast í gærmorgun
er hann ók lítilli flugvél út á brautina á Megasaki-flugvelli.
24 tímum síðar.
Ég bít.
Fyrirgefðu. Hunsaðu hann. Hann er með trýnasótt.
Komdu með okkur.
Ég þekki hann ekki en ég spurðist fyrir.
Hann á víst marga vini.
Hann var mjög geðprúður er mér sagt.
Þú veist það best.
Það er aðeins lengra hér til vinstri.
Hann virðist hafa verið sérlega indæl skepna.
Því miður tókst engum að opna búrið hans.
Þremur árum áður.
Sá eini sem lifði af lestarslysið mikla,
drengur að nafni Atari, vaknaði af dásvefni í morgun
og frétti andlát foreldra sinna
og einnig að fjarskyldur frændi, Kobayashi borgarstjóri
vildi ættleiða hann og taka inn á heimili sitt.
Eftir vistina á Megasaki-spítala
(Hörmulegt slys)
mun Atari sem missti hægra nýrað
og hlaut mörg beinbrot,
(Látnir foreldrar)
(Átakanleg útför)
dvelja í einangrunarbúðum
innan marka Múrsetursins
og hljóta menntun í einsemd hjá einkakennurum.
(Heimili borgarstjóra)
Atari fær líka öryggisgæslu
sér til verndunar
í mynd þrautþjálfaðs lífvarðarhunds
að nafni Spots Kobayashi.
Þú ert húsbóndi minn. Ég heiti Spots. Ég þjóna þér.
Ég mun sjá um velferð þína og öryggi hér eftir.
Með öðrum orðum, ég er hundurinn þinn.
Lífvarðarhundur! Ekki gæludýr!
Ég heyri í þér, húsbóndi.
Ég heyri. Ég heyri.
(Endurliti lýkur)
Ó, nei.
Það þarf lykil.
SNA
(Megasaki-háskóli Rannsóknir á hundaflensu)
TILRAUNASTOFA
(Hundaflensa: LÆKNUÐ)
(Trýnasótt: MEÐHÖNDLANLEG)
(Fækkun í goti: 72%)
SVARTI KASSINN
BORGARSÉRSVEITIN (Hundaveiðaradeild)
SNAT STJÓRI
Hvar fékkstu þetta? -Ég var alltaf með það.
Ég stal því af beinagrindinni.
Ó, nei.
Það dó vitlaus hundur!
Vitlaus... hundur dó.
Hann er ekki Spots.
SNARPUR
Hver er þetta?
Ég finn enga lykt af honum.
TILSKIPUN: Allir hundar dvelji á Sorpeyju.
(Hernaðarleyndarmál) (Hundafjölgunarvandi áætlun)
Kobayashi vélmenni (Árásargæludýr)
Kobayashi Lyfjafyrirtækið (Wasabi-gas)
Kobayashi Sérsveit borgarinnar (Hundafangelsi)
Hnefagengið (Menn Yakuza)
BJÖRGUNARDRÓN
SÉRSVEIT BORGARINNAR
Þetta er barnamisþyrming.
Chief, þú tekur vélhundinn. -Hvað?
King, Duke, Boss taka hundaveiðarana.
Ég gæti flugstjórans.
Ég segi til. Tilbúnir?
Augnablik! Ég berst ekki við vélhundinn!
Ég er á móti flugstjóranum.
Ég trúi ekki á húsbónda. -Þú ert bestur hér.
Við vitum að þú vilt slást.
Kjósum þá.
Segið, já ef Chief á að berjast við vélhundinn.
Já. -Nei.
Bítt'ann.
STAÐA - BIÐ RÆSA
KJÖLTURAKKA-BRAGÐ
Atari skjólstæðingi mínum hefur verið rænt
af óhlýðnum, smitberandi, sýktum skepnum.
Honum verður bjargað, hann fluttur heim
og settur í bann það sem eftir er æskuáranna.
Borin hafa verið kennsl á ræningjana fimm
með hugbúnaði sem ber kennsl á tennur og skott.
Þeir verða handsamaðir og þeim tortímt á grimmilegan hátt.
Chief ætti líka að fá skoðun. Hann lítur verst út allra.
Bara að einhver talaði málið hans.
Sittu!
Ég skildi það. Sittu.
Sittu!
Chief! Sittu!
Ég sit ekki.
Þú ert óhlýðinn. Sittu!
Nei.
Ég myndi ekki drekka þetta í þínum sporum.
Það er fullt af eiturefnum.
Hvernig veistu?
Mágkona mín drakk það og tungan í henni varð svört.
Þú ert maki Felix.
Hvað þá?
Þú paraðir þig með Felix ef ég heyrði rétt.
Það kemur þér ekkert við.
Nei. Ég segi ekki að það hafi gerst.
Ég þekki þig bara af þeim orðrómi.
Ég held ég bjóði góða nótt. -Bíddu. Nei.
Byrjum aftur. Hverju skiptir Felix?
Ég er Chief. Það er nafn mitt.
Ég skil.
Ég kynni mig. Hver ert þú?
Ég hélt þú vissir allt um mig. -Nei, ég veit ekkert.
Ég átti að þegja. Það eru sögusagnir.
En þú ert Nutmeg.
Þú þekkir mig þá eftir allt.
Eftir allt? Já.
Ertu sýningahundur?
Ég var ræktuð til sýninga og þjálfuð fyrir þær.
Það var ekki mitt val. Mér finnst það ekki vera ég.
En líttu í kringum þig.
Hverju skiptir það nú?
Ég skil það sem já.
Það er, já. Ég var það.
Má ég koma til þín?
Þú varðst fyrir árás.
Það er ekkert nýtt. Þú ættir að sjá hinn hundinn.
Reyndar var hann víst úr ryðfríu stáli.
Ég gat ekki sökkt tönnunum.
Hver er litli flugstjórinn? Af hverju vilja þeir ná honum?
Það veit enginn.
Ertu ekki flækingshundur?
Jú, það er rétt.
Erum við það ekki öll? Þegar allt kemur til alls.
Varstu þjálfuð fyrir keppni?
Ég var sýningahundur.
Svo þú kannt ýmis brögð. -Nokkur.
Má ég sjá eitt?
Kannski ef ég kynnist þér betur.
Gott og vel.
Þetta er ekki satt um okkur Felix svo þú vitir það.
Ég myndi ekki fæða hvolpa í þennan heim.
Ég trúi ekki á húsbændur. Það stríðir gegn lífsreglum mínum.
En þetta er ekki staður fyrir tík eins og þig.
Þú átt þér samastað. Þú hefur skilríki.
Ég er fullvaxin, vinur. Hafðu ekki áhyggjur af mér.
Góða nótt.
Vonandi sjáumst við aftur.
Hér er eitt. -Eitt hvað?
Nú sný ég keilubolta yfir höfðinu
en þú verður að ímynda þér það.
Ég sé það í anda.
Ætlarðu að hjálpa flugstjóranum?
Því skyldi ég gera það?
Af því hann er 12 ára drengur.
Hundar dýrka þá.
Þessi Spots gæti verið lifandi eða dauður
en eitt er víst,
hann er ekki hérna.
Hann er ekki meðal hundanna.
Það eru líklega 500 hektarar af ókortlagðri auðn á Sorpeyju.
Hvar byrjum við?
Svo er það spurningin um geðheilbrigði.
Kannski var það stálflísin í höfðinu.
Ég er ekki læknir
en ég held að flugstjórinn sé með lausa skrúfu.
Það eru mótrökin.
Þið hafið heyrt orðróminn um hann.
Hvaða orðróm?
Kobayashi er fjarskyldur ættingi. Drengurinn er skjólstæðingur hans.
Hvað?
Hvað um það, lítum á meðrökin.
Drengurinn flaug aleinn og brotlenti hér
af einni ástæðu, til að finna hundinn sinn.
Ég veit ekki um neinn húsbónda,
ekki einn einasta mann sem hefur lagt það á sig.
Þeir hafa gleymt okkur.
Ég legg til að við byrjum í býtið í fyrramálið.
Við förum yfir Miðfingur, finnum dráttarbátinn á sandöldunni.
Hittum Jupiter og Oracle. Þau vita hvað gera skal.
JÚPÍTER
Allir samþykkir segi, já.
Já. -Nei.
Hver sagði, nei?
Hann. -Ég.
Við verðum svæfðir vegna stráksins. Líknardauði.
Við finnum hundinn ekki
en við deyjum í leitinni.
Það er ekki slæmur dauðdagi. En þitt atkvæði vegur ekki.
SKÓLADAGBLAÐ
(Dagskipun) (SKILIÐ ÞEIM HEIM)
Frambjóðandi Vísindaflokksins Watanabe
var kyrrsettur á heimili sínu
í Toho á Ryokan-fjalli
eftir harða gagnrýni í gær
(Í gærkvöldi)
á stefnu stjórnar Kobayashis í hundafjölgunarmálinu.
(TÆKNILEGUR VANDI)
MEGASAKI-FRAMHALDSSKÓLINN DAGSKIPUN
Walker erlendur skiptinemi.
Takk, Hiroshi ritstjóri.
Þið þekkið mig. Ég er opinská og það kemur stundum við kaun.
Afsakið hreinskilni mína.
Kobayashi er þrjótur og ég hata hann.
Hann glímir við klofnun á þingi
á þessu samkeppnisharða endurkosningaári.
Hundar eru að deyja á ömurlegri eyju.
Trúgjarnir eigendur voru heilaþvegnir.
Frambjóðanda Vísindaflokksins er haldið föngnum
án möguleika á lögfræðiráðgjöf.
Einhver er að bralla eitthvað.
Ertu með samsæriskenningu?
Ég hef hugboð.
Ég prenta ekki hugboð.
Ég skal stafa það.
Ég held að áróður borgarinnar
hafi vísvitandi kynt undir fáránlegum hundaótta
og leynt sannprófuðu lyfi við hundaflensu
til að efla leynilega herferð
til þess að snúa þjóðinni gegn saklausum gæludýrum.
Hana. Ég sagði það.
Geturðu sannað það?
HAKKARAHORN
Ég veit það ekki. Satt að segja veit ég það ekki.
Annar hluti: "Leitin að Spots."
Miðfingur Sorpeyju hlykkjast upp með ánni
þar sem víxlast rör og leiðslur og ryðgaðar göngubrýr.
Rústir almenningsveitu sem skemmdist í flóðbylgju.
Brak úr gamalli orkuveitu sem hrundi í jarðskjálfta.
Leifar iðnaðarhverfis sem eyðilagðist í eldgosi.
Gamla íþróttafélag eyjarinnar án meðlima og löngu gleymt.
Ég hef spurningu. Hver er þinn uppáhaldsmatur?
Tvöfaldur skammtur af Seppaglás
blandað brotnum Hvuttasmellum
með muldum vítamínpillum.
King er talsmaður þess. Hann er Doggy-Chop hundurinn.
Var það. -Fékkstu það daglega?
Ekki alltaf. Húsbóndinn var kennari.
Við vorum ekki rík. En þú?
Miðskorin, sviðin steik á beininu með salti og pipar.
Ég fékk það á afmælinu. Á hverju ári.
Minn er kryddpylsa á teini.
Snarlsalinn gaf mér það þegar það var leikur.
Duke? -Ís úr grænu tei.
Eigandinn var sólgin í sætindi. Ég hef það frá henni.
Hafið þið ekki heyrt orðróminn um Seppaglás?
Hvaða orðróm?
Þeir hættu. -Ó, nei.
Seppaglás hætt?
En þú, Chief? Hver var þinn uppáhaldsmatur?
Mér er sama.
Sorp, rusl, afgangar.
Ég er vanur að éta leifar.
Ég var auðvitað ekki alltaf flækingur.
Hvað sagðirðu? -Ég var ekki alltaf flækingur.
Síðan hvenær? -Segðu okkur frá því.
Hundaveiðarar hafa elt mig alla ævi. Það er erfitt að ná mér.
Ég hef bara verið gripinn þrisvar,
settur í hundageymslu, meina ég.
Fyrstu tvö skiptin strauk ég innan sólarhrings
en í þriðja skiptið...
Mér var bjargað áður en ég náði að klára að grafa flóttagöngin.
Það var stór fjölskylda. Fimm krakkar, tveir hundar fyrir.
Þau settu mig aftur í skutbíl
og keyrðu langt út í sveit.
Gras, tré, sundlaug, teiknimyndir í sjónvarpinu.
Einn morguninn viku seinna
kom yngsti drengurinn, Toshiro,
vakti mig klukkan rúmlega sex, glaðvakandi og fjörugur
og reyndi að klappa mér.
Hann meinti ekkert með því, það voru bara vinahót.
Ég beit hann víst svo fast að hann missti næstum höndina.
Blóð um allt eldhúsgólfið.
Þau flýttu sér á slysavarðstofuna
og ég var læstur í myrkri inni í verkfærageymslunni.
Þá fékk ég tíma til að hugsa.
Hvað gerðist? Af hverju gerði ég það?
Ég skil enn ekkert í því.
Hann hræddi mig víst.
Ég bít.
Um kvöldið kom gömul kona (hún var víst amman)
og færði mér heimalagaða kjötkássu.
Ég held hún hafi eldað hana handa mér en hver veit?
Kannski voru það bara afgangar.
Þú ert með blóðmítil.
En það er besti matur sem ég hef étið.
Gamla konan eldaði frábæra kássu.
Hvað gerðist svo?
Ég gróf mig út um morguninn, stökk upp á ruslabíl
og fékk far til Megasaki.
Ég hef alltaf verið götuhundur.
Við erum eltir.
JÚPÍTER
HRAÐTÚLKUN
Eins og þið vitið hötum við hunda.
Fujimoto stjórnarformaður Kobayashi lyfjafyrirtækisins.
Þú laumaðir miklu magni af sýktum flóm
og smitberandi lirfum í miðborgina
sem olli fordæmalausum sjúkdómafaraldri í dýrum.
Takk fyrir.
Yamatachi hershöfðingi yfirmaður sérsveitar Megasaki.
Þú stjórnaðir brottflutningi rúmlega 750 þúsund dýra
á sorpmiðstöð á næstum óbyggilegri eyju.
Vel gert.
Kitano forstjóri Kobayashi Vélmennagerðar.
Þú þróaðir efnilegasta gervilíf
í sögu tæknifyrirtækja
og öflugt nýtt vopn að auki.
Vel gert.
Yakuza Nakamura yfirmaður Hnefagengisins.
Þú útrýmdir andstöðu hundaunnenda með mútum,
kúgunum, hótunum og ofbeldi.
Til hamingju.
Heilar voru þvegnir. Hjól voru smurð.
Ótti var innleiddur.
Nú undirbúum við lokaþátt samsæriskenningar okkar:
Endalokin á hundafjölgunarvandanum.
(VELKOMNIR HUNDAR)
(Sorpeyja bráðabirgða hundabúðir)
Við teljum okkur hafa náð lífsýni
(Sönnunargögn)
af þessu broti úr flugbúnaði.
(Biluð skrúfukúpling)
Við könnum það núna ef þið viljið fylgjast með því.
K HAKKARI HUNDAVEIÐARADEILD
FLUGUPPLÝSINGAR SVARTI KASSI
Við biðjum alla hundaunnendur að hlýða á þessa útsendingu:
Neyðarkall!
(Ernie túlkur í námi)
Lítil einhreyfils vél án áætlunar hætt komin yfir Sapporo-á.
Vélarbilun og...
losnun vinstri vængs.
Reynir nauðlendingu á strönd Sorpeyjar.
Hlustið á eftirfarandi:
Lífvarðarhundinum mínum Spots Kobayashi ef enn á lífi,
eftirlæt ég allar jarðneskar eigur mínar.
Hafi Spots farið á undan mér í næsta líf
bið ég um að allt, þar á meðal bein mín og hræ Spots
verði brennt á bálfararstofu
og ösku okkar dreift í vindinn.
Það veldur lítilli mengun í þessu dapra landi.
Lifi ég af, hunsið þessi skilaboð.
Ég fór að finna hundinn minn.
Ungir hundaeigendur í Megasaki, sameinist!
MÚSKAT
JÚPÍTER
Terpentínubrandí. Kælir höfuðið og yljar hundabeinum.
Það gæti snjóað í nótt.
Er það? Þakka þér fyrir.
Fyrir þann sem það varðar.
Hún sér framtíðina. -Nei.
Hún skilur sjónvarp.
Þú leitar hunds að nafni Spots.
Hundur núll. -Hundur núll.
Eins og þú veist koma flest dýr á eyjunni
frá heimilum manna og hafa verið tamin.
En lítill hópur villtra frumbyggjahunda
hefur lifað næstum áratug á úrgangi á sorphaugum borgarinnar.
Teikningin hér á veggnum segir þessa sögu.
Þeir fæddust fangnir á jöðrunum
á ystu mörkum eyjunnar.
Kobayashi Hundatilraunaver
Þeir þoldu miklar kvalir og grimmd
af hendi fyrrverandi eigenda.
Í kjölfar náttúruhamfara flýðu þeir
og lifðu frjálsir hörðu og örvæntingarfullu lífi.
Sumir segja að þeir hafi dáið út á næstu árum
sveltir og gleymdir.
Sumir segja þá hafa synt í land
en það virðist ólíklegt. (Of langt fyrir hundasund.)
Sumir segja að þeir lifi enn
í Fjarlægu Naglaböndum handan Miðfingra.
Við þekkjum dýrið sem þú leitar að.
Það birtist í sýnum Oracle.
Spádómur bendir til:
Ef hann lifir, gæti Spots dvalið
jafnvel á þessari stundu, sem fangi
sem numinn var á brott af þessum villtu, grimmu hundum.
Oracle, hvað heldur þú?
Hvað?
Haltu áfram ferð þinni. Trúðu á málstaðinn.
Gæfa og gengi veri með þér.
Hafið þið ekki heyrt orðróminn um frumbyggjahundana?
Minntu mig á það. -Hvaða orðróm?
Þeir eru hundaætur.
Áttu við að þeir vilji éta okkur?
Þeir eru hundaætur.
(Wasabi-eitur)
SENDIST TIL:
Watanabe prófessors (hótelgestur í stofufangelsi)
(Í gær. Miðnætti)
(Frambjóðandi Vísindaflokksins byrlar sér eitur!)
(DRENGS ENN LEITAÐ...)
Sjálfsvígsvettvangur ENGINN AÐGANGUR
(Frekari rannsókn BÖNNUÐ)
Við nálgumst endamörk gömlu Sorpeyju.
Í vestur: Sapporo-á og Megasaki-borg.
Í austur: Opið haf.
Í norður: Langur, upphækkaður vegur yfir fen með eiturgufum
sem liggur að geislavirkri uppfyllingu mengaðri efnaúrgangi.
Það er ákvörðunarstaðurinn.
Flott. -Tilbúnir að stökkva.
Atari, ég dreg þig útbyrðis
því þú skilur ekki áætlunina.
Eftir það höldum við áfram göngu. Næsta stöð...
Hvert fóru þeir?
Hvað eru þeir að gera? Hvað gerðist?
Hvað er að þessum búnaði?
Ef við skiljumst að hittumst við á veginum.
Þú hefur ekki forystu! -Hvað?
Þú hefur ekki forystu heldur við allir! Kjósum!
Allir fylgjandi minni áætlun um að hittast á veginum...
(Mulning, þjöppun og brennsla)
(Klukkustund síðar)
KOBAYASHI GARÐUR
(SORPHREINSUN)
Förum.
(Þú þarft að vera svona hár)
Nei, þú getur ekki farið í tækið.
Þú ert undir öryggismörkunum. Komdu.
Við gerðum neyðaráætlun
þótt við höfum ekki kosið og samþykkt hana.
Hittumst á veginum að Fjarlægu Naglaböndum
og leitum að hundinum.
Kannski voru allir hinir muldir, þjappaðir og brenndir
en við mætum. Komdu.
Ekki.
Ég endurtek:
Ekki.
Ég er ekki gæludýrið þitt.
Mér er sama um þig. Ég bíð ekki eftir þér.
Ég bít.
Gangi þér vel.
RENNIBRAUT! (Pagóda-brautin)
Asnar. Komdu. Gerðu þetta. Gerðu hitt.
Húsbændur. Ég geri það sem mér...
Ef þetta virkaði værum við víst dauðir núna.
(SAMÚRÆ-DRENGURINN)
Biddu mig ekki að sækja þessa spýtu.
Sækja!
Ég sagði það, ég sæki ekki.
Sækja!
Ég geri þetta ekki af því þú skipar mér það.
Ég geri það af því ég vorkenni þér.
Góður strákur.
(Feldklippur) (Feldnæring) (Flóasápa) (Skottgreiða) (Hundabursti)
(Fyrsta bað flækingshunds)
Hvar fékkstu þennan hund? Hann líkist mér með bleikt nef.
Ég kem úr níu hvolpa goti en systrum mínum var drekkt.
Við erum ekki sjaldgæft kyn:
Stutthærðir, dílótt eyru, veiðihundablendingar.
Ég er orðinn ringlaður. Ég er skrýtinn í maganum.
(Handa Snata)
Kex.
Ég get ekki þegið þetta. Það er handa Snata.
Enginn hefur boðið mér Hvuttasmell áður.
Ég veit ekki hvernig það bragðast.
Jæja, ég skal smakka.
Stökkt. Salt.
Það hreinsar víst tennurnar.
Nú er þetta mitt uppáhald.
Takk.
(Berst drengur borgarstjóra fyrir hundum?)
(Grein í fimm köflum eftir Tracy Walker skiptinema)
(Ræningjar/Bjargvættir)
Það er kalt hér í kvöld.
Við finnum hann. Hvar sem hann er ef hann lifir. Við finnum Snata.
Heimili Kikuchiyo-fjölskyldunnar í gamla bænum í Megasaki (22:45)
Kobayashi, kosinn leiðtogi Megasaki-borgar.
Í 150 ár hefur þú og forfeður þínir af Kobayashi-ættinni,
hópur af hundahatandi bófum,
óþokkum, glæpamönnum og undirtyllur þeirra,
svikið og blekkt íbúa Uni-héraðs.
Þú ergir mig svo mikið!
Watanabe frambjóðandi Vísindaflokksins lést.
Magn Wasabi-eitursins í blóðinu
var 10 sinnum meira en sá skammtur sem þarf
til að stöðva hjartað í hval.
Af hverju gerðirðu það?
Atari Kobayashi skjólstæðingur borgarstjórans.
Af hetjulund stalstu XJ750 einhreyfils flugvél
og flaugst henni til eyjarinnar.
Atari. Af hetjulund eins og ég sagði,
stalstu lítilli flugvél vegna hundsins þíns og...
Ég ruglaðist.
Fjárinn!
Ég er skotin í þér.
Þriðji hluti: "Mótsstaðurinn."
(VEGURINN TIL FJARLÆGU NAGLABANDA)
Rex! King! Duke! Boss! Þið komust!
Hvað kom fyrir þig? -Ég fór í bað.
Á hann sápu? -Bara smávegis.
Þú ert of mjúkur.
Við fórum í leik. -Með spýtu?
Með bút úr gúmmíslöngu.
Sóttir þú hann fyrir hann?
Já.
Hann er góður drengur.
HÁÞRÓAÐUR TANN- OG SKOTT KENNSLABÚNAÐUR
Segðu mér það ekki!
Ég reyndi að fá þig til að sýna honum tryggð.
Stansið! Þetta er mótsstaðurinn. Hvert fer þessi sorpkláfur?
Var ferðin bókuð á ferðaskrifstofu?
Við börðumst fyrir lífinu í sorpmulningsvél
meðan þú varst skrúbbaður.
Stökkvið! -Hvar?
Hérna! -Hvenær?
Núna! -Af hverju?
Hvað? -Kjósum um það.
Þeir sem vilja stökkva...
(Endastöð)
Hver er þetta?
Ég finn ekki lykt af honum.
(SAMSVÖRUN)
(Mínútu og 45 sekúndum síðar)
SÉRSVEIT BORGARINNAR
STÍFLA
Svaraðu. Atari... Heyrirðu í mér?
Þessi hundur er ekta.
(ENDURLIT: "Leynitönnin")
Til hvers er þetta í eyranu? Heyrirðu illa?
Það er ómögulegt.
Lífvarðarhundar verða að hafa 20/30 heyrn til að fá leyfi.
Ég fæ fyrirskipanir mínar í heyrnartólið.
Ég bý auðvitað yfir vissum viðkvæmum upplýsingum
vegna stöðu minnar á heimili borgarstjórans.
Gæti þá einhver verið að tala við þig núna?
Það dregur bara svona 23 metra svo ætli...
Svo er rafhlaðan víst tóm. -Ég hef spurningu.
Hvaða laun heldurðu að borgarstjórinn hafi?
Ég get ekki sagt það. Það er trúnaðarmál.
Svo er ég ekki hundur endurskoðandans.
Það er Karamella
og hún kramdist í glerþjöppu í fyrradag.
Nei, mitt starf snýst eingöngu
um vernd skjólstæðings borgarstjórans.
Ég á ekki að vera vinur hans en mér þykir vænt um hann
en það er einkamál.
Ég sagði það bara
af því við deyjum víst öll hérna
og ég sé hann aldrei aftur.
Það er leitt.
Gangi þér vel og passaðu þig á hundaætuhundunum.
Hvað? -Hvað?
Passa mig á...? -Hundaætuhundunum.
Það eru hundar sem éta hunda. -Byrjaðu upp á nýtt.
Veistu hvað? Fástu ekki um það.
Ég heyrði að það gætu verið villtir hundaætuhundar
hér á svæðinu.
En engar áhyggjur, þú ert í traustu öryggisbúri.
Svo þannig séð ertu víst öruggari en ég.
Nema fyrir þorsta og hungri.
Þetta er sérstakur öryggislás. Þú getur ekki dýrkað hann upp.
(Ódýrkanlegt)
(Kobayashi hundatilraunaver) (Óvirkt)
Ætlið þið nú að éta mig?
Hvað sagðirðu?
Ætlið þið að éta mig? Ég frétti að þið væruð hundaætur.
Þú mátt vita að ég mun verja mig
með öllum tiltækum ráðum.
(Framleiðsla hersins)
Hver laug því að þér?
Við gripum til hundaáts aðeins einu sinni
fyrir mörgum mánuðum rekin af sjálfsbjargarhvöt.
Við átum einn hund.
Hann hét Fuzzball og var foringi hópsins
og hann var í dásvefni af hungri
svo við linuðum...
þjáningar hans og...
neyttum hans.
Við hefðum drepist innan viku án þeirrar næringar.
Við vorum dauðvona. Dæmirðu okkur fyrir það?
Skammastu þín!
Við komum með þig hingað til að hjálpa þér.
Við höfum lykil sem opnar allt!
Opnið búrið.
Fuzzball var besti vinur hans.
Æ, ég hef víst móðgað hann.
Mér þykir það leitt. Ég vissi það ekki.
Hvaða staður er þetta? Hvað hefurðu verið lengi hér?
Ég sé að þú hefur hlotið slæma meðferð.
Er allt í lagi?
Ég heiti Spots. Spots Kobayashi.
Hvernig get ég hjálpað þér?
(ENDURLITI lýkur)
Herra minn Atari, heyrirðu í mér?
Heyrirðu í mér, Atari?
Spots?
Þú ert í hættu hér! Þú áttir ekki að koma!
Ég get ekki verndað þig vel við þessar kringumstæður.
Spots!
Nú kem ég.
Bítt-ann!
Eltið mig!
Þeir sem vilja reka Chief
og tala aldrei oftar við hann segi, já.
Já!
Hvernig fórstu að þessu? -Leynitönn frá hernum.
Tæknilega gæti ég gert það 37 sinnum enn
en þá gæti ég ekki tuggið kjöt.
Þú ert víst Spots. Við höfum leitað að þér.
Herra minn, Atari, ég sór eið þegar ég axlaði ábyrgð
sem lífvarðarhundur á borgarstjóraheimilinu.
Ég gæti aldrei rofið þann eið af nokkurri ástæðu.
Ég mun alltaf vera þér trúr sem mínum eina húsbónda.
En aðstæður mínar eru gjörbreyttar
líkt og allra gæludýra í Megasaki.
Nú hef ég skyldur sem ég bjóst aldrei við.
Ég er orðinn foringi útlægs hóps
sem treystir á mig
og ég er að verða faðir!
Með djúpri hryggð og auðmýkt
verð ég að biðja þig að aflétta skyldum mínum
frá og með núna.
Tíkarsonur.
Ef við drukknum ekki skal ég kyrkja þig.
Mér er sama hvað þú skyrpir mörgum sprengitönnum á mig.
Veistu hvað þessi litli flugstjóri leið
til að bjarga þér?
Hvernig dirfistu?
Þú ert flækingur. -Hvað með það?
Hvað heitirðu?
Hverju skiptir það?
Þú ert úr miðborg Megasaki. Ég heyri það á hreimnum.
Þú ert stutthærður, dílótt eyru, veiðihundablendingur.
Þú fæddist í holræsi
á Bambussprota frídegi fyrir sex árum upp á dag.
Þekkirðu mig?
Ég veit það ekki.
Ég er bróðir þinn, ég er fimm mínútum eldri.
Það er langt síðan.
Var ég örverpið?
Ekki lengur.
Upptaka öryggismyndavéla staðfestir fyrri frétt
um dauða Atari Kobayashi skjólstæðings borgarstjóra
og hundanna fimm sem rændu honum
í gáttarstíflu við Fjarlægu Naglabönd.
Yfirlýsing frá Major-Domo beint frá Múrsetrinu.
Bundinn var endi á líf ungs og efnilegs munaðarleysingja.
Þetta er versta martröð fjarskylds frænda hans.
Kobayashi borgarstjóri biður um bænir ykkar og samúð
og stuðning við ötula meðlimi
í hundaveiðideild sérsveitarinnar.
Við hyllum ykkur fyrir hugrekki og hollustu
við refsingu allra slæmra hunda.
ENGA HUNDA - EKKI HUNDA GEGN HUNDUM
Áður en eldfjallið gaus
og jarðskjálfti olli flóðbylgju
sem rústaði verinu
var yfir 250 dýrum haldið föngnum hér
og gerðar á þeim tilraunir.
Við nána athugun sést að sum þeirra
bera enn ör og merki eftir tilraunir og illa meðferð.
Það er reyndar augljóst.
Þetta er Peppermint. Hún á von á fyrsta gotinu okkar.
Hún átti að gjóta fyrir viku.
Þeir sem lifðu af hamfarirnar lærðu að...
Hvað er hann með? Hvað er þetta?
Kex. Kex.
Hvuttasmellir.
Ég frétti að þeir væru ekki framleiddir lengur.
Heyrðuð þið ekki um Kobayashi lyfjafyrirtækið?
Ég heyrði ekkert. -Hvað var það?
Þeir fundu upp hundaflensu.
Nei. -Auðvitað.
Það er rökrétt. -Hvar færðu allar þessar fréttir?
Hver segir þér þær? -Ég veit það ekki.
Hundar tala, ég hlusta. Hef alltaf gert.
Ég dýrka slúður.
Spots!
Svarta uglan hefur skilaboð.
Hann var hinum megin á eyjunni.
Sæktu bolla af ræsavatni, Chico.
Já. Við skiljum.
Hann hefur fréttir frá sorphaugum borgarinnar.
Sorp... -Hafið þögn.
Við hlustum. Flyttu okkur skilaboðin.
(12 tímum áður)
Hann byrlar okkur eitur.
Á endurkosningakvöldið.
Um leið og Kobayashi er endurkjörinn
gefur hann skipun um að hefja útrýmingu.
Það birtist Oracle í sýn.
Ef ég næ aftur endurkjöri
lofa ég að binda varanlegan enda á hundafjölgunarvandann.
KJÓSIÐ KOBAYASHI!
Öll gæludýr á Sorpeyju munu deyja.
WASABI-EITUR
Það er kannski um seinan,
en ef svarta uglan nær að koma þessum boðum í tíma...
HÆTTA LÍKNARDRÁPSEITUR
Farið til Megasaki. Finnið herra okkar.
Biðlið til fólksins. Stöðvið borgarstjórann.
Bjargið okkur.
Við förum yfir ána í nótt. Hefjið undirbúning strax.
Þú hittir tík sem heitir Nutmeg.
Segðu henni frá Chief: Sjáumst í Megasaki.
LEIKKLÚBBUR MEGASAKI-SKÓLA SAMÚRÆ-DRENGURINN
(Í MINNINGU ATARI KOBAYASHI SKJÓLSTÆÐINGS BORGARSTJÓRA)
(Hvíl í friði)
En falleg nótt.
Peppermint er með hríðir.
Komdu og sestu hjá mér.
Það er allt í lagi.
Atari herra minn, viltu taka bróður minn Chief
sem lífvarðarhund þinn og persónulega þjón
fyrrverandi skjólstæðings borgarstjóra?
Chief, viltu samþykkja Atari sem húsbónda þinn
þjóna honum og gæta öryggis hans og velferðar
af hugrekki, trygglyndi og vináttu?
Ég get það.
Gott.
(Megasaki-borg) (Sorpeyja)
Súkkulaðimjólk, köld.
Tracy Walker, Megasaki-skóla, Dagskipun.
Ertu fyrrverandi aðstoðarstúlka Watanabe prófessors, Yoko-ono?
Hef ég hana?
Um seinan.
Hef ég hana?
Um seinan.
Öllum er sama.
Hef ég hana? Hef ég fréttina? Já eða nei?
Ég samhryggist þér en við vitum báðar að það var ekki sjálfsmorð.
Ég þarf að sanna samsæriskenningu mína!
Ben er dáinn. Engin framtíð á Sorpeyju.
Ég brást.
Taktu þér tak og hagaðu þér eins og vísindamaður!
Watanabe prófessor gafst aldrei upp.
Er þetta sermisbóluefnið?
Lækning við hundaflensu? Meðferð við trýnasótt?
Endalokin á hundafjölgunarvandanum?
Síðasti skammtur.
Tracy...
gættu þín.
Fjórði hluti: "Lukt Ataris."
Ósanngjarnt!
-Gagnvart hundum!
KOSNINGAR Í KVÖLD
ATARI LIFIR!
Það verður aldrei hundaflensa í Megasaki.
Það verður aldrei trýnasótt í Uni-héraði.
Það er tímabært að svæfa grimmu, ógnvænlegu,
óheilnæmu rakkana á Sorpeyju á mannúðlegan hátt.
Það er þeim fyrir bestu og okkur líka.
Yamatachi hershöfðingi? Komdu með staðgenglana.
Sittu!
Við höfum tölurnar!
Dokið við, von er á niðurstöðum úr endurkosningunni.
KOBAYASHI-ÆTTIN: 98.6% VÍSINDAFLOKKURINN (LÁTINN): 1.3%
Þrjóturinn! Hann stelur aftur endurkosningunum! Af stað!
Þessi stórsigur er hrikalegt svindl,
við krefjumst endurtalningar!
Virðing.
Borgarstjórinn leyfir
mótmælendum sem styðja hundahald
að láta í ljós öndverðar skoðanir!
Hendur Kobayashis eru ataðar hundablóði og hendur ykkar allra!
Atari var hetja.
Watanabe prófessor var myrtur.
Sermisbóluefnið hrífur!
(Sermisbóluefni hrífur!)
Borgarstjórinn er þrjótur, ég hata hann.
Þessi litli hópur hundaunnenda
var sendur af erlendum öflum
til að valda óeirðum og hvetja til óstjórnar.
Hér með ógildi ég vegabréfsáritun Walkers til framhaldsskólanáms.
INNFLYTJENDALEYFI
NÁMSSKÍRTEINI
Hún verður rekin úr námi,
BEKKJARMERKI
svipt áunnum einingum
og vísað af landi brott með næsta beina flugi
aftur til Cincinnati, Ohio.
MIÐI
Kobayashi hefur boðið Major-Domo að færa sér rauða hnappinn.
WASABI-EITUR
Nutmeg!
Svei mér þá! Lungun í mér eru hrein.
Mér finnst ég vera í jafnvægi.
Sjónin er skörp í fyrsta sinn í marga mánuði.
Þetta sermisbóluefni er frábært!
Ég held að segja megi að lát Ataris
hafi verið ranglega hermt.
(Ekki látinn)
Hann vill fá að lesa yfirlýsingu fyrir þingið.
Síðan mun hann víkja af fundi og ekki svara spurningum.
Kæri Hiroshi ritstjóri skólablaðs Megasaki-framhaldsskólans,
í fyrsta flokks greinum
eftir laglega stúlku í starfsliði þínu
varparðu ljósi á það ranglæti sem viðgengist hefur
í stjórn Kobayashis.
Undanfarið hef ég varið tíma mínum
á ferðum með þeim góðu dýrum
sem borgarstjórinn kallar "slæma hunda".
Þeir eru bestu verur sem ég hef kynnst
öll mín 12 ár á þessari jörð.
Við lesendur þína, það góða fólk í Megasaki
segi ég: Hringrás lífsins veltur ætíð á viðkvæmu jafnvægi.
Hver erum við og hvað viljum við vera?
Hver erum við?
Ég samdi hæku til að reyna að tjá mig
um hundana sem þjást á Sorpeyju.
Hún fjallar líka um náttúruna, ástina, vináttu, eilífð og svarta uglu.
Ég kalla hana "Lukt Ataris".
(Hvað kom fyrir?)
(Besta vin mannsins.)
(Falla vorblómstur.)
Hann fór með hæku.
Ég segi það seinna.
Ég tileinka þetta ljóð frænda mínum Kobayashi borgarstjóra
sem tók mig að sér þegar ég var flækingur og átti í engan stað að venda.
Herra ritstjóri, viltu framlengja áskrift mína annað ár.
Hjálögð er ávísun upp á þúsund yen.
Undirritað, Atari Kobayashi fyrrverandi skjólstæðingur borgarstjórans.
Rangt gagnvart drengnum.
Rangt gagnvart hundinum.
Hann segir: "Ég hef enga sæmd."
(SORPEYJARTILSKIPUN)
Hjálpi mér!
Borgarstjórinn hefur rift tilskipun Sorpeyjar.
BORGARSTJÓRI ER BÓFI (leyfir spillingu)
Þetta er ekki grín!
STAÐA - KJÖLTURAKKI RÆSA
Major-Domo sakar borgarstjórann um að svíkja kosningaloforð sitt!
Hann er ævareiður!
Það verða slagsmál!
Spýttu tönn á hann! -Ég næ ekki að miða.
Of margir saklausir mótmælendur. Ég skrepp aðeins.
HLAÐA - ÁHLAUP - ÁRÁS
Flýið!
KERFISBILUN VILLA!
HERRAR
(HAKK TÓKST)
Heilaskurðaðgerð: STENDUR YFIR
Heilaskurðaðgerð: LOKIÐ
Heilaaðgerðin tókst mjög vel.
En vinstra nýra hans bilaði vegna álags í aðgerðinni.
Hvað með hægra nýrað?
Hann missti það í lestarslysi fyrir þremur árum.
Taktu mitt vinstra nýra
og gefðu Atari það.
Nýrnaflutningur: STENDUR YFIR
(KERTALJÓSAVAKA) (fyrir Atari og Snata)
BIÐJIÐ FYRIR ATARI OG SNATA
Gömul samþykkt laga í Uni-héraði kveður á um
að við andlát, hvarf eða ákæru um glæp
kosins frambjóðanda
við endurkjörsathöfnina, á meðan eða samtímis henni,
skuli öll völd falin embætti hans eða hennar
flytjast til nánasta ættingja og/eða útnefnds erfingja.
Með öðrum orðum,
Atari Kobayashi er borgarstjóri Megasaki!
Það er rétt. Atari Kobayashi er nú borgarstjóri Megasaki!
Við skulum vona að nýrað virki.
Hvílíkt kvöld!
(Mánuði síðar)
Allt féll aftur í ljúfa löð í Uni-héraði.
Sigurgöngu Megasaki-Drekanna lauk
með gífurlegum ósigri fyrir Honda-Álfunum.
Seppaglás opnaði aftur allar sínar 11 verksmiðjur
og Hvuttasmellir hóf aftur framleiðslu með endurbættum vörum.
(Fangamatur)
(Kæfa með rækjubragði) (Fiskistautar)
Dregið var úr misferli
og pólitískri spillingu að þolanlegum, ásættanlegum mörkum.
Hundaflensulyfið læknaði öll lifandi dýr í héraðinu.
Sumir segja að nokkrir hundar
ráfi enn á Sorpeyju og lifi á úrgangi.
En engin staðfesting er fyrir þeim orðrómi.
Atari borgarstjóri, við erum sammála um að glæpsamlegt sé
að misþyrma, berja, myrða eða öskra á hund í Megasaki.
Það er ekki spurningin.
Spurningin er hvaða refsing skuli liggja við því?
Einmitt. Og svarið er: Dauðarefsing.
Okkur finnst það óhóflegt.
Mögulega. Það ætti að vera minnst 30 daga samfélagsvinna
og sekt að lágmarki 250 þúsund yen.
Fundi lokið.
BORGARSTJÓRAKLÁFUR
Ég er viðbúinn, herra Atari.
ÖRYGGISVÖRÐUR
(Framleiðsla hersins) (Endurbætt)
Hvernig er að vera fyrrverandi flækingur?
Ég tek einn dag í einu.
Ég beit næstum höndina af talsmanni iðnaðar frá Vestur-Suzuki.
Það þurfti að gefa honum blóð.
Hann hefur átt það skilið.
Kannski. Hefurðu lært ný brögð?
Já, reyndar. Bara eitt.
Má ég sjá það?
Nú held ég 10 logandi keilupinnum á lofti
yfir skottinu en þú verður bara að ímynda þér það.
Ég sé það í anda.
Ertu enn mótfallin því að fæða hvolpa í þennan heim?
Ég segi þér það þegar við kynnumst betur.
Gott og vel.
Vinir mínir halda að ég njóti áfloga en það er ekki satt.
Stundum missi ég stjórnina og fæ útrás
en ég hef aldrei notið þess.
Ég er ekki ofbeldisfullur.
Ég veit ekki af hverju ég bít.
Ég laðast ekki að tömdum dýrum.
Takk.
TILEINKAÐ SNATA KOBAYASHI
(ÁÐUR LÍFVARÐARHUNDUR BORGARSTJÓRA)
FYRIR DYGGA ÞJÓNUSTU
MEÐ ÞÖKK FRÁ FÓLKI OG HUNDUM Í MEGASAKI
HVUTTASMELLIR SEPPAGLÁS
Þýðandi: Kolbrún Sveinsdóttir